ડૉ. જયંતી રવિએ જણાવ્યું હતું કે, ઓરી અને રૂબેલા રોગની ગંભીરતાને ધ્યાને લેતાં રસીકરણથી બાકી રહી ગયેલા બાળકોને આ રોગના વાયરસના સંક્રમણનો ભય વધારે હોવાથી એમ.આર. રસીથી આવરી લેવા અત્યંત આવશ્યક છે. તમામ માતા-પિતાઓ અને શાળાઓના સંચાલકો, આચાર્યો, શિક્ષકોને અપીલ કરતાં તેમણે જણાવ્યું હતું કે, ૯ માસથી ૧૫ વર્ષની વયના તમામ બાળકોને રસી અપાવીએ અને બાળકોના સુરક્ષિત ભવિષ્યનું નિર્માણ કરીએ.